MTC บวก 3% แรงสุดรอบ 3 เดือน โบรกฯ คาดไตรมาส 3 กำไร 1.3 พันลบ. ทำนิวไฮต่อ
MTC บวก 3% แรงสุดรอบ 3 เดือน โบรกฯ คาดไตรมาส 3 กำไร 1.3 พันลบ. ทำนิวไฮต่อ ล่าสุดอยู่ที่ 55 บาท บวก 1.75 บาท หรือ 3.29% มูลค่าซื้อขาย 127.97 ล้านบาท
MTC บวก 3% แรงสุดรอบ 3 เดือน โบรกฯ คาดไตรมาส 3 กำไร 1.3 พันลบ. ทำนิวไฮต่อ ล่าสุดอยู่ที่ 55 บาท บวก 1.75 บาท หรือ 3.29% มูลค่าซื้อขาย 127.97 ล้านบาท
30 ต.ค. 2563

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 10.12 น. อยู่ที่ 55 บาท บวก 1.75 บาท หรือ 3.29% สูงสุดที่ 55.25 บาท ต่ำสุดที่ 54.25 บาท ด้วยมูลค่าซื้อขาย 127.97 ล้านบาท โดยราคาหุ้นปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ระดับ 127.97 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น MTC ราคาเป้าหมาย 69 บาทต่อหุ้น เลือกเป็น Top Pick ของกลุ่ม Consumer Finance โดยคาดกำไรไตรมาส 3/63 อยู่ที่ 1,300 ล้านบาท ทำ New High ต่อเนื่อง โดยรวมกำไรเพิ่มขึ้น 20% เมื่อเทียบจากปีก่อน เพราะสินเชื่อรวมเพิ่มขึ้น จากการขยายสาขา และความต้องการใช้เงินที่มีอยู่มาก รวมทั้งการตั้งสำรองหนี้สูญลดลง เพราะได้ประโยชน์จากการปรับใช้ TFRS9 และการจัดชั้นลูกหนี้ที่ผ่อนปรนของ BOT
ส่วนกำไรเพิ่มขึ้น 3% เมื่อเทียบจกไตรมาสก่อน เพราะสินเชื่อรวมเพิ่มขึ้น จากการผ่อนคลาย lockdown และมาตรการช่วยเหลือจากภาครัฐที่สิ้นสุดลง และ NIM ที่เพิ่มขึ้น จากการเบิกใช้ Soft Laon ที่มีอัตราดอกเบี้ยต่ำ
สำหรับภาพรวมกำไรสุทธิไตรมาส 4/63 คาดเติบโตต่อเนื่องทั้งเมื่อเทียบจากปีก่อน และเมื่อเทียบจากไตรมาสก่อน จากสินเชื่อรวมและ NIM ที่เพิ่มขึ้น ในด้านคุณภาพสินทรัพย์คาด MTC ยังควบคุมให้ NPL Ratio อยู่ในช่วง 1.0-1.3% ได้